b'\n_START_ARTICLE_\nEmbraer E-Jet E2\n_START_SECTION_\nUtvikling\n_START_PARAGRAPH_\nEmbraer kunngjorde i november 2011 at selskapet for tiden ville fokusere sin virksomhet rundt \xc3\xa5 utvikle forbedrede utgaver av E-Jet-familien, heller enn \xc3\xa5 planlegge et helt nytt fly. De nye variantene ville v\xc3\xa6re bedre posisjonert til \xc3\xa5 konkurrere med Bombardier CSeries, og ville bli drevet av nye motorer med st\xc3\xb8rre vifter som ville gi forbedringer i spesifikk drivstofforbruk. De ville ogs\xc3\xa5 f\xc3\xa5 et noe h\xc3\xb8yere landingsstell og muligens en ny vinge laget av aluminium eller karbonfiber. Embraer ga dette nye utviklingsprogrammet navnet E-Jets Second Generation.\n_START_SECTION_\nDesign\n_START_PARAGRAPH_\nGE Aviation, Pratt & Whitney og Rolls-Royce var alle mulige motorleverand\xc3\xb8rer. I januar 2013 kunngjorde Embraer at selskapet hadde valgt Pratt & Whitneys girede PW1000G turbofanmotor som den eneste motortypen til \xc3\xa5 drive sine nye fly i andre generasjon av E-Jet-familien. Honeywell Primus Epic 2 ble valgt som avionikkpakke, mens Moog Inc. ble utpekt som leverand\xc3\xb8r av det prim\xc3\xa6re flykontrollsystemet (engelsk Primary Flight Control System)._NEWLINE_I forbindelse med offentliggj\xc3\xb8ringen i februar 2017 om at Wider\xc3\xb8e blir lanseringskunde for flytypen uttalte Wider\xc3\xb8e: \xc2\xabFlykroppen er lik dagens E-jet, de nye PW-motorene er allerede i bruk p\xc3\xa5 CS100, fly-by-wire-systemet er i bruk p\xc3\xa5 Embraer Legacy og avionikken er ogs\xc3\xa5 en videreutvikling av dagens Honeywell Primus Epic. Riktignok er vingene nye.\xc2\xbb\n_START_SECTION_\nE175-E2\n_START_PARAGRAPH_\nE175-E2 er med sine 80\xe2\x80\x9390 seter den minste varianten i andre generasjon av E-Jet-familien. E175-E2 vil v\xc3\xa6re forlenget med en ekstra seterad sammenlignet med dagens E-175, vil ha plass til opptil 88 passasjerer og er f\xc3\xb8rst ventet levert i 2020.\n_START_SECTION_\nE190-E2\n_START_PARAGRAPH_\nVarianten E190-E2 tilbyr samme setekapasitet som dens n\xc3\xa5v\xc3\xa6rende utgave E-190, opptil 106 seter. E190-E2 ble operativ 24. april 2018, da Wider\xc3\xb8e foretok verdens f\xc3\xb8rste kommersielle flight.\n_START_SECTION_\nE195-E2\n_START_PARAGRAPH_\nE195-E2 er den st\xc3\xb8rste varianten i E-Jet E2-familien. Denne varianten har vokst med tre seterader sammenlignet med dagens E-195 og vil ha plass til opptil 132 seter. E-195-E2 skal etter planen v\xc3\xa6re i drift i 2019.\n_START_SECTION_\nBestillinger\n_START_PARAGRAPH_\nEmbraer lanserte offisielt Embraer E-Jet E2-programmet under den 50. utgaven av flymessen Paris Air Show i 2013. Programmet ble lansert med det ledende, nordamerikanske regionale flyselskapet SkyWest Airlines og lanseringsselskapet ILFC som lanseringskunde. SkyWest Airlines er lanseringskunde for Embraer E175-E2 og har bestilt 100 fly av denne typen, med kj\xc3\xb8psrettigheter for ytterligere 100 fly av samme type. Dette bringer det samlede potensialet for ordren opp i 200 fly. Denne ordren alene har en verdi p\xc3\xa5 9,4 milliarder amerikanske dollar. ILFC er lanseringskunde for variantene Embraer E190-E2 og E195-E2, og har inng\xc3\xa5tt en intensjonsavtale med Embraer om i alt 100 fly. Den mulige ordren best\xc3\xa5r av 25 faste bestillinger og 25 opsjoner p\xc3\xa5 Embraer E190-E2 samt 25 faste bestillinger og 25 opsjoner p\xc3\xa5 E195-E2. Embraer har ogs\xc3\xa5 undertegnet intensjonsavtaler med ikke-navngitte kunder i Afrika, Asia, Europa og S\xc3\xb8r-Amerika om bestilling av totalt 65 E-Jet E2-maskiner. Disse intensjonsavtalene legger opp til bestilling av 15 fly ved faste kontrakter og 50 opsjoner p\xc3\xa5 flytypen. _NEWLINE_En m\xc3\xa5ned etter avviklingen av Paris Air Show undertegnet ILFC en endelig kontrakt med Embraer om bestilling av 50 E-Jet E2-fly (25 E190-E2 og 25 E195-E2), med en opsjon p\xc3\xa5 ytterligere 25 E190-E2 og 25 E195-E2, noe som brakte den potensielle ordren opp i 100 fly. _NEWLINE_Det indiske flyselskapet Air Costa kunngjorde 13. februar 2014 at det hadde bestilt 50 E-Jet E2-fly p\xc3\xa5 fast ordre, med en opsjon p\xc3\xa5 ytterligere 50 fly. Den faste ordren omfatter 25 E190-E2 og 25 E195-E2, mens opsjonene gjelder ytterligere 25 E190-E2 og 25 E195-E2. Med denne ordren hadde Embraer mottatt konkrete ordrer p\xc3\xa5 totalt 200 fly i fast bestilling og 200 opsjoner/kj\xc3\xb8psrettigheter siden lanseringen av E-Jet E2-programmet. _NEWLINE_Under det ukelange Farnborough International Airshow i 2014 kom det amerikanske holdingselskapet Trans States Holdings, som i likhet med SkyWest er eier av regionale flyselskaper, og det brasilianske lavprisflyselskapet Azul Brazilian Airlines med kunngj\xc3\xb8ringer om at de hadde lagt inn bestillinger p\xc3\xa5 E-Jet E2 hos Embraer. Trans State Holdings skrev under en avtale om kj\xc3\xb8p av 50 Embraer E175-E2 p\xc3\xa5 fast ordre, med ytterligere 50 opsjoner. Azul signerte en intensjonsavtale om bestilling av i alt 50 Embraer E195-E2 (fast ordre p\xc3\xa5 30 fly og opsjon p\xc3\xa5 20 fly)._NEWLINE_Den 19. juli 2014 kunngjorde Tianjin Airlines, et datterselskap av det kinesiske flyselskapet Hainan Airlines, at det hadde lagt inn en fast bestilling p\xc3\xa5 20 Embraer E190-E2-maskiner, med en opsjon p\xc3\xa5 ytterligere 20 fly av samme type._NEWLINE_Det amerikanske globale leasingselskapet Aircastle kunngjorde under 2015-utgaven av Paris Air Show at selskapet hadde inng\xc3\xa5tt en avtale med Embraer om fast bestilling av E-Jet E2-maskiner. Avtalen gjelder 15 E190-E2 og 10 E195-E2 med kj\xc3\xb8psrettigheter for ytterligere 25 fly, og har en verdi p\xc3\xa5 1,5 milliarder amerikanske dollar. Embraer har n\xc3\xa5 267 faste bestillinger av andregenerasjons E-Jets p\xc3\xa5 ordreblokken, samt 373 opsjoner og kj\xc3\xb8psrettigheter.\n_START_SECTION_\nNorske forhold\n_START_PARAGRAPH_\nWider\xc3\xb8e inngikk i januar 2017 kontrakt om levering av tre E190-E2 med 114 seter i l\xc3\xb8pet av 2018. Selskapet har i tillegg sikret seg opsjon p\xc3\xa5 levering av ytterligere 12 fly. 14. februar 2017 kunngjorde ogs\xc3\xa5 Wider\xc3\xb8e at de blir lanseringskunde for Embraer E-jet E2'